การเปลี่ยนแปลงนิสัยของคุณ การเปลี่ยนแปลงบุคลิกภาพของคุณ การเปลี่ยนแปลงรูปลักษณ์ของคุณ
หากคุณต้องการเปลี่ยนแปลงตัวตนที่คุณเป็น พิจารณาถึงนิสัยที่คุณทำเป็นประจำทุกวัน และนิสัยอะไรที่คุณต้องการเปลี่ยนแปลง? การพัฒนานิสัยใหม่ๆ หมายถึงการละทิ้งนิสัยเดิมๆ ยกตัวอย่างเช่น หากคุณต้องการจะผูกมิตรกับเพื่อนใหม่ แต่ขี้อาย และไม่ค่อยชอบออกไปข้างนอกมากนักในชีวิตประจำวัน คุณอาจจำเป็นต้องพิจารณาหานิสัยใหม่ๆ ที่จะทำให้คุณมีส่วนร่วมกับคนอื่น  หากคุณมีนิสัยชอบวิตกกังวล หรือขี้กลัว พิจารณาว่านิสัยของคุณทำให้คุณเกิดความกลัวได้อย่างไร คนส่วนมากกล่าวว่า การออกห่างจากสื่อสังคมออนไลน์ส่งผลให้มีความสุขเพิ่มมากขึ้น เริ่มต้นเล็กๆ มันจะเป็นการง่ายกว่าในการเปลี่ยนแปลงเล็กๆ น้อยๆ แทนที่จะเป็นเรื่องใหญ่ๆ หากคุณต้องการมีสุขภาพที่ดีขึ้น ให้คุณเปลี่ยนแปลงนิสัยที่จะก่อให้เกิดประโยชน์หลายๆ อย่างในคราเดียว ยกตัวอย่างเช่น หากคุณต้องการมีสุขภาพที่ดีขึ้น การเปลี่ยนแปลงนิสัยที่ส่งผลดีอาจจะเป็นการหยุดสูบบุหรี่ วิธีนี้จะช่วยให้คุณมีสุขภาพที่ดีขึ้น ช่วยให้คุณออกกำลังกายได้ง่ายขึ้น และคุณจะใช้จ่ายเงินน้อยลง  คุณสามารถแทนที่นิสัยแย่ๆ ด้วยนิสัยดีๆ หากคุณสังเกตว่าตัวคุณเองกำลังเริ่มที่จะทำพฤติกรรมเชิงลบ ไม่ว่ามันจะเป็นอะไรก็ตาม พิจารณาถึงสิ่งอื่นที่คุณสามารถทำได้แทน พิจารณาลักษณะของบุคคลที่คุณต้องการจะเป็น จากนั้นให้คิดถึงนิสัยทั้งหมดที่คนใหม่คนนี้อาจต้องการที่จะมีไว้ในชีวิตของเขา นิสัยอะไรที่ง่ายในการเปลี่ยนแปลง? นี่อาจเป็นวิธีที่ดีในการเริ่มต้น กฎพื้นฐานที่ควรจำให้ขึ้นใจ คือคุณควรเริ่มด้วยนิสัยที่ง่ายต่อการเปลี่ยนแปลง หรือนิสัยที่ก่อให้เกิดการปฏิเสธที่สำคัญ คุณสามารถตัดสินใจว่าคุณจะเริ่มต้นด้วยวิธีไหน ไม่ว่าความตั้งใจของคุณจะดีแค่ไหน หากคุณกำลังพยายามใช้แรงจูงใจ และการจดจำในการเพาะนิสัยใหม่ คุณจะไปได้ไม่ไกล สิ่งเตือนความจำที่ดีไม่ได้ขึ้นอยู่กับแรงจูงใจ หรือการจดจำ แต่ให้คุณอาศัยนิสัยดีๆ ที่มีอยู่ในตัวคุณ ดังนั้น หากคุณกำลังพยายามปรับปรุงสภาพผิวของคุณโดยการทาโลชั่นให้ความชุ่มชื้นแก่ผิวทันทีหลังจากที่คุณล้างหน้าของคุณ ซึ่งเป็นสิ่งที่คุณทำอยู่เป็นประจำในแต่ละคืนอยู่แล้ว ในไม่ช้าการล้างหน้าของคุณจะเป็นสิ่งที่กระตุ้นให้คุณต้องทาโลชั่นให้ความชุ่มชื้นแก่ผิว มันสามารถใช้เวลานานในการเรียนรู้นิสัยใหม่ – เริ่มได้ตั้งแต่ 15 จนถึง 254 วัน  การทำซ้ำเป็นเรื่องจำเป็นในการทำให้นิสัยใหม่คงอยู่ แม้ว่าคุณจะรู้สึกเสียกำลังใจ แต่จงทำต่อไป หากคุณกำลังดิ้นรน พิจารณาตัวกระตุ้นนิสัยใหม่หรือที่ง่ายกว่า ถึงแม้ว่าคุณอาจต้องการที่จะเปลี่ยนแปลงนิสัยแย่ๆ ไปตลอดกาลก็ตามที การนึกถึงกระบวนการที่ยาวนานและยากสามารถทำให้มันกลายเป็นเรื่องที่น่าหวาดกลัวและครอบงำจิตใจ แทนที่จะเป็นแบบนั้นให้คุณลองคิดว่า คุณจะเปลี่ยนแปลงนิสัยในวันนี้ และคุณจะไม่คิดถึงอนาคต หาก 1 วันดูยาวนานเกินไป ให้คุณพูดกับตัวเองว่าคุณจะหยุดนิสัยแย่ๆ ให้ได้เป็นเวลา 1 ชั่วโมง หาก 1 ชั่วโมงดูยาวนานเกินไป ให้คุณลองหยุดพฤติกรรมให้ได้เป็นเวลา 10 นาที การคิดถึงกระบวนการแบบวันต่อวันทำให้ดูเหมือนควบคุมได้ง่ายกว่า และสามารถบรรเทาความรู้สึกของการถูกครอบงำจิตใจลงได้  หากคุณกำลังเริ่มต้นนิสัยใหม่ ให้คุณลองทำมันในเวลาเดียวกันของแต่ละวัน หากมันกลายเป็นส่วนหนึ่งของกิจวัตรประจำวันมาตรฐานของคุณ มันมีแนวโน้มที่คุณจะจำได้ว่าต้องทำมัน ยกตัวอย่างเช่น คุณอาจลองออกไปเดินเล่นเป็นเวลา 10 นาทีทุกวันหลังจากรับประทานอาหารเย็น หรือไปเยี่ยมเพื่อนบ้านที่อายุมากช่วงบ่ายของทุกวันอาทิตย์ เตือนตัวเองว่าคุณไม่จำเป็นต้องทำนิสัยใหม่นี้ตลอดไป แต่ทำเพียงแค่หนึ่งวันเท่านั้น และในวันต่อไป ให้คุณโฟกัสไปที่การทำนิสัยใหม่ในวันดังกล่าวเท่านั้น และทำแบบเดิมในวันถัดๆ ไป จำไว้ว่าคุณไม่ต้องเปลี่ยนแปลงทุกอย่างในทันที การรู้สึกว่าคุณล้มเหลวเป็นความเชื่อที่จำกัด และเป็นสิ่งที่คุณอาจไม่ต้องการจะยึดมั่น! แทนที่จะทำแบบนั้น เมื่อคุณกำลังเปลี่ยนแปลงสิ่งที่คุณเป็น ให้คุณโฟกัสไปที่สิ่งที่คุณกำลังทำได้ดี อดทนกับตัวเอง และเชื่อมั่นว่าการเปลี่ยนแปลงจะเกิดขึ้นเมื่อเวลาผ่านไป  หากคุณทำผิดพลาด และกลับไปทำนิสัยเก่าๆ อีกครั้ง อย่าไปเครียด เพียงแค่เริ่มต้นใหม่อีกครั้งในวันถัดไป คุณไม่จำเป็นต้องระบุการเป็นคุณในแบบเก่า หรือความผิดพลาดที่คุณได้ทำ เนื่องจากคุณพยายามเรียนรู้รูปแบบพฤติกรรมใหม่ แทนที่จะเป็นเช่นนั้น ให้คุณโฟกัสไปที่คนที่คุณกำลังจะเป็น หากคุณพบว่า นิสัยที่คุณกำลังพยายามจะเปลี่ยนยากมากเกินไป พิจารณาว่าคุณสามารถแยกย่อยให้เป็นส่วนเล็กๆ ได้หรือไม่ ยกตัวอย่างเช่น หากคุณกำลังพยายามเป็นคนที่มีน้ำใจมากขึ้น ให้คุณเริ่มต้นโดยการยอมให้คนอื่นจอดรถในที่จอดรถของคุณ หรือเปิดประตูค้างไว้ให้คนที่เดินตามหลังคุณเสมอ คุณไม่จำเป็นต้องลาออกจากงาน หรือเปิดครัวอาหารเพื่อจะเป็นคนมีน้ำใจ  การเป็นคนที่มีน้ำใจมากขึ้นเป็นเป้าหมายใหญ่ที่ประกอบไปด้วยขั้นตอนย่อยๆ มากมาย สิ่งที่คุณต้องทำคือ เลือกอย่างใดอย่างหนึ่ง หากคุณกำลังพยายามเรียนรู้ทักษะใหม่ๆ ให้เริ่มต้นโดยการโฟกัสไปที่สิ่งนั้นเป็นเวลาประมาณ 10- 30 นาทีต่อวัน ให้คุณทำแบบนี้ทุกวัน การทำรายการไว้กับบุคคลอื่นเพื่อช่วยให้คุณบรรลุเป้าหมายของการเปลี่ยนแปลงเป็นหนึ่งในขั้นตอนที่ใช้ได้จริงมากที่สุดที่คุณสามารถทำได้ บุคคลที่ว่านี้สามารถเป็นเพื่อนสนิทของคุณ แต่เขาต้องเต็มใจที่จะเป็นผู้รับภาระรับผิดชอบ บุคคลที่ว่านี้ต้องตรวจเช็ควิธีใดๆ ก็ตามที่คุณตกลงจะใช้ และรับผิดชอบบทบาทที่เขาหรือเธอได้รับอย่างจริงจัง   คนหลายๆ คนพบว่าการตรวจเช็ครายวันเป็นสิ่งที่เป็นประโยชน์มากที่สุดสำหรับการรับภาระรับผิดชอบ การตรวจเช็คทุกวันเป็นหนทางในการรักษากิจวัตรประจำวันให้ดำเนินไป มันเป็นไปได้ว่าคนอื่นๆ อาจต้องการใช้พันธะสัญญานี้เป็นหนทางในการรับผิดชอบบางสิ่งบางอย่างเพื่อตัวเอง การมีเพื่อนที่กำลังตั้งมั่นจะเปลี่ยนแปลงชีวิตของเขาหรือเธอสามารถเป็นสิ่งจูงใจที่ยิ่งใหญ่ หากคุณรู้จักคนอื่นที่กำลังต้องการที่จะเปลี่ยนแปลงนิสัยส่วนตัวของพวกเขา คุณอาจตั้งกลุ่มรับผิดชอบขึ้น การเป็นส่วนหนึ่งของกลุ่มช่วยให้การสนับสนุน และแรงกระตุ้นเมื่อคุณทำการเปลี่ยนแปลงในสิ่งที่คุณต้องการจะทำ คนอื่นอาจสังเกตเห็นการเปลี่ยนแปลงในชีวิตของคุณก่อนที่คุณจะรู้ตัว บางครั้งการเปลี่ยนแปลงแบบสุดโต่งถูกรับรู้จากคนนอกได้ง่ายกว่าตัวเอง ส่วนหนึ่งของการร่วมมือกับคนอื่น หมายถึงว่าคนอื่นจะรู้ถึงผลสำเร็จของคุณ รวมไปถึงความล้มเหลว นั่นจะเป็นการวางผลลัพธ์ของแรงจูงใจทางสังคม หากคุณกำลังทำมันด้วยตัวเอง หรือหากคุณต้องการบางสิ่งบางอย่างที่เป็นรูปธรรมเพื่อเป็นผลลัพธ์ ให้คุณเพิ่มรางวัลเพื่อสร้างแรงกระตุ้นสำหรับตัวคุณเอง นอกจากนี้คุณยังสามารถเพิ่มผลลัพธ์เชิงลบเพื่อทำให้ตัวเองเสียกำลังใจจากการละเลยไม่ทำนิสัยใหม่  ตัวอย่างของผลลัพธ์เชิงบวกอาจเป็นการคำนวณว่าคุณใช้จ่ายเงินไปมากเท่าไหร่กับการซื้อบุหรี่ในช่วงเวลาหนึ่ง และซื้อสิ่งดีๆ ให้กับตัวเองด้วยเงินจำนวนดังกล่าว รางวัลสามารถเป็นอะไรง่ายๆ เช่นการพูด “ชนะแล้ว!” ในแต่ละครั้งที่คุณทำนิสัยใหม่สำเร็จ  ผลลัพธ์เชิงลบอาจเป็นการทำงานบ้านที่คุณไม่ชอบเอามากๆ ทุกๆ ครั้งที่คุณยอมให้ตัวเองเข้าไปพัวพันกับพฤติกรรมที่คุณกำลังพยายามเปลี่ยนแปลง ยกตัวอย่างเช่น หากคุณกำลังพยายามหยุดนินทาว่าร้ายผู้อื่น และคุณพบว่าคุณได้ร่วมแบ่งปันเรื่องของผู้อื่นกับเพื่อนร่วมงานของคุณ ให้คุณใช้เวลาอย่างน้อย 1 ชั่วโมงในการขัดพื้นห้องน้ำและโถส้วมเพื่อเป็นผลลัพธ์ที่คุณจะได้รับ ระลึกว่าการเปลี่ยนแปลงตัวเองเป็นกระบวนการที่ต้องใช้เวลา คุณอาจจะเปลี่ยนแปลงไปในทางที่อาจเป็นเรื่องยากสำหรับตัวคุณเองในการระบุ แม้ว่านิสัยที่คุณต้องการจะเปลี่ยนแปลงเป็นรูปธรรมมากๆ ก็ตาม  จดจำสุภาษิตเก่า “หนทางหมื่นลี้ เริ่มต้นที่ก้าวแรก” ถึงแม้ว่าอาจดูเหมือนไม่เป็นเช่นนั้น แต่ทุกๆ ก้าวที่คุณได้เดินไปช่วยให้คุณเข้าใกล้กับเป้าหมายได้มากขึ้น อย่าล้มเลิก! มีแค่ทางเดียวเท่านั้นจริงๆ ที่คุณจะไม่สามารถเปลี่ยนแปลงสิ่งที่คุณเป็นได้ นั่นคือคุณตัดสินใจที่จะไม่เปลี่ยนแปลง จำไว้ และทำตามแนวทางที่กล่าวมาว่า การเปลี่ยนแปลงจะเกิดขึ้นหากคุณแค่พยายามทำต่อไปอย่างไม่หยุดยั้ง สิ่งสำคัญแรกในการเปลี่ยนแปลงแง่มุมของบุคลิกภาพของคุณ คือเชื่อว่าคุณสามารถเปลี่ยนแปลงได้ หากคุณไม่มีความเชื่ออย่างแรงกล้านี้ บุคลิกภาพของคุณก็จะเป็นเหมือนเดิม ไม่ว่าสถานการณ์ใดที่คุณกำลังประสบอยู่ การเชื่อว่าคุณสามารถเปลี่ยนแปลงได้ เป็นตัวช่วยที่สำคัญมากที่สุดเพียงสิ่งเดียวที่จะทำให้การเปลี่ยนแปลงบุคลิกภาพของคุณประสบความสำเร็จ  พวกเราส่วนใหญ่เติบโตมาด้วยความเชื่อที่ว่าลักษณะนิสัย หรือบุคลิกภาพของพวกเราจะมีรูปแบบเฉพาะตัวของใครของมัน ซึ่งการวิจัยในปัจจุบันพบว่าเรื่องนี้ไม่เป็นความจริง หากคุณไม่เชื่อว่าคุณสามารถเปลี่ยนแปลงได้ ให้คุณคิดว่าทำไมถึงเป็นเช่นนั้น พิจารณาแง่มุมใดของบุคลิกภาพของคุณที่คุณไม่ใส่ใจอาจส่งผลให้คิดเช่นนั้น หากมีความกลัวที่ขัดขวางไม่ให้คุณเชื่อว่าคุณสามารถเปลี่ยนแปลงตัวเองได้ ให้คุณจัดการกับความกลัว ทบทวน “แบบทดสอบบุคลิกภาพด้วยปัจจัย 5 ประการ” ที่นักจิตวิทยาเห็นตรงกันในการกำหนดลักษณะพิเศษของบุคลิกภาพของบุคคล คุณสามารถใช้ปัจจัยดังกล่าวเป็นแนวทางในการเริ่มต้นคิดถึงสิ่งที่คุณต้องการจะเปลี่ยนแปลง ทันทีที่คุณได้ระบุคุณลักษณะที่คุณต้องการจะเปลี่ยน ให้คุณเริ่มคิดหนทางที่เป็นรูปธรรมเล็กๆ เพื่อที่จะทำให้ได้ ให้คุณระบุสิ่งที่คุณต้องการจะทำอย่างเฉพาะเจาะจง และกำหนดวิธีที่คุณต้องการที่จะทำมันเป็นการเฉพาะ  The Big Five are as follows:   บุคลิกภาพที่เป็นลักษณะใจกว้าง: เป็นบุคลิกภาพของบุคคลที่แสดงให้เห็นถึงจินตนาการ ความมีสุนทรียภาพ และมีสติปัญญาที่เฉียบแหลม  บุคลิกภาพที่เป็นลักษณะยึดมั่นในหลักการ: หรือที่เรียกว่า จรรยาบรรณในการทำงาน ลักษณะของปัจจัยบุคลิกภาพนี้ ได้แก่ ความมีระเบียบวินัยในตัวเอง ความเป็นระเบียบเรียบร้อย ความรู้สึกของการมีความสามารถ และความรู้สึกของการมีความรับผิดชอบ  บุคลิกภาพแบบเปิดเผย: หากคุณขี้อาย คุณจะต้องการปรับปรุงคุณลักษณะเหล่านี้ ได้แก่ การแสดงสิทธิ์ การต้อนรับขับสู้ การชอบเข้าสังคม และระดับการเข้าร่วมทำกิจกรรม  บุคลิกภาพแบบประนีประนอม: คุณลักษณะเหล่านี้ ได้แก่ ความจริงใจ ความถ่อมตัว เชื่อมั่นในผู้อื่น เห็นอกเห็นใจ และความไม่เห็นแก่ตัว  บุคลิกภาพแบบตอบโต้อย่างเป็นธรรมชาติ: พิจารณาว่าคุณมีปฏิกิริยาทางอารมณ์อย่างไร คุณมีการตอบสนองอย่างรุนแรงต่อเหตุการณ์เล็กๆ น้อยๆ ใช่ไหม? คุณอาจต้องการปรับปรุงคุณลักษณะเหล่านี้ในปัจจัยบุคลิกภาพนี้ เช่น ความวิตกกังวล การมุ่งร้าย ความอ่อนไหวต่อความเครียด ความระมัดระวังตัวเอง และความหมกมุ่นในตัวเอง หากคุณไม่แน่ใจว่าคุณต้องการเปลี่ยนแปลง แต่แค่รู้สึกว่าคุณต้องการที่จะแตกต่างไม่ว่าจะอย่างไรก็ตาม ให้คุณใช้เวลาให้มากขึ้นในการคิดว่าอะไรที่สร้างความรู้สึกไม่สบายใจของคุณ หากคุณยังคงไม่แน่ใจว่าจะคิดเกี่ยวกับเรื่องนี้อย่างไร ให้ขอความช่วยเหลือ คนที่อาจให้ความช่วยเหลือได้ ได้แก่ พ่อแม่ของคุณ เพื่อนที่ดี ที่ปรึกษา นักบำบัด ผู้มีอำนาจทางศาสนา หรือคนที่น่าเชื่อถือ สิ่งสำคัญ คือจำไว้ว่าคุณไม่ต้องทำเรื่องนี้ตามลำพัง ก่อนที่คุณจะทุ่มเทในการเพาะลักษณะใหม่ พิจารณาว่ามันอาจช่วย หรือขัดขวางชีวิตของคุณอย่างไร และสิ่งนั้นเข้ากับคุณค่าของคุณหรือไม่ หากคุณกำลังพยายามจะเป็นคนเงียบขรึม และโอนอ่อนผ่อนปรน แต่คุณค่าของคุณเป็นคนที่ชอบโต้แย้ง และตะเบ็งเสียง เมื่อคุณเห็นความไม่ยุติธรรม หรือการกระทำผิดศีลธรรม นั่นหมายความว่า ลักษณะบุคลิกภาพใหม่ของคุณจะขัดกับคุณค่าของคุณ และอาจก่อให้เกิดความสับสน และอึดอัดใจ คุณอาจต้องการคิดทบทวนเกี่ยวกับคุณลักษณะที่ไม่เข้ากับคุณค่าของคุณใหม่อีกครั้ง สิ่งแรกในการสังเกต คือในปัจจุบันคุณระบุแง่มุมของบุคลิกภาพของคุณ คนส่วนมากพัฒนาอัตลักษณ์ของพวกเขาจากลักษณะบุคลิกภาพของพวกเขา ยกตัวอย่างเช่น หากคุณชอบแสดงปฏิกิริยากราดเกรี้ยว คุณอาจรู้สึกกังวลที่ต้องปล่อยบุคลิกด้านที่มีไว้ป้องกันตัวนี้ออกไป โดยคุณอาจกลัวว่าคนจะคิดว่าคุณอ่อนแอหรือสามารถเอาเปรียบได้ง่าย  การมีความกลัวเกี่ยวกับการเปลี่ยนแปลงในบุคลิกภาพของคุณเป็นเรื่องธรรมชาติ! มันเป็นเรื่องสำคัญในการรับรู้ความกลัว เพื่อที่คุณจะสามารถหยุดพักมันไว้ก่อนได้ วางแผนในการรับมือความไม่แน่ใจที่คุณอาจรู้สึกรอบๆ การเปลี่ยนแปลงบุคลิกภาพของคุณ การใช้การปฏิญาณตนเชิงบวก เทคนิคในการผ่อนคลาย และคู่รับภาระรับผิดชอบเป็นแนวทางทั้งหมดที่คนอาจรับมือกับความกลัวใดๆ หรือข้อจำกัดเกี่ยวกับการเปลี่ยนแปลงสิ่งที่พวกเขาเป็น ส่วนหนึ่งของการเชื่อว่าคุณสามารถเปลี่ยนแปลงได้ คือการจินตนาการตัวเองในชีวิตใหม่ด้วยการเป็นคุณคนใหม่ ยกตัวอย่างเช่น หากคุณเชื่อว่าคุณสามารถเป็นคนที่สนใจแต่เรื่องตัวเอง จินตนาการว่าคุณเพิ่มพลังให้ตัวเองได้จากการใช้เวลาตามลำพัง พัฒนาความเชื่อที่ว่า คืนที่เงียบเหงาที่บ้านเติมพลังให้จิตใจคุณ จินตนาการว่าคุณมีความสุขในการทำกิจกรรมโปรดปรานที่คุณทำได้ตามลำพัง  เต็มใจที่จะเรียนรู้ลักษณะใหม่ หมายถึงการปลดปล่อยความคิดอื่นๆ ที่คุณเคยมี ยกตัวอย่างเข่น หากคุณกำลังเรียนรู้ที่จะมีความสุขเพียงลำพัง สังเกตทุกครั้งที่คุณเริ่มรู้สึกแปลกแยกสำหรับการต้องอยู่เพียงลำพัง เรียนรู้ที่จะหัวเราะกับตัวเองสำหรับความผิดพลาดเหล่านี้ สังเกตคนอื่นที่แบ่งปันลักษณะบุคลิกภาพที่คุณต้องการที่จะเพาะให้กับตัวเอง และเลียนแบบคนเหล่านั้นในชีวิตประจำวันของคุณ แบบอย่างคือ ใครบางคนที่เป็นตัวอย่างรูปแบบการใช้ชีวิตหรือวิถีชีวิตที่คุณต้องการจะสร้างให้กับตัวเอง เมื่อคุณจินตนาการตัวเองในบุคลิกภาพใหม่ มันสามารถช่วยทำให้คนอื่นอยู่รอบๆ คุณซึ่งเป็นคนที่ดูเหมือนว่าได้แสดงคุณภาพ หรือลักษณะนิสัยให้คุณได้เห็นแล้ว  ยกตัวอย่างเช่น หากคุณกำลังพยายามเป็นคนที่อบอุ่นมากขึ้น สังเกตคนอื่นที่ดูอบอุ่น และมีความสุขเมื่อช่วยเหลือผู้อื่น คนเหล่านี้มีลักษณะอย่างไร และอะไรคือสิ่งที่พวกเขาทำ? คุณสามารถเรียนรู้ได้อย่างมากมายจากการเลียนแบบพวกเขา มันอาจช่วยคุณให้มุ่งมั่นในการเปลี่ยนแปลงชีวิตของคุณ หากคุณจำได้ว่าคุณเป็นแบบอย่างให้กับคนอื่นด้วยเช่นกัน คุณกำลังใช้ชีวิตที่คุณต้องการให้คนอื่นเห็นและเลียนแบบใช่ไหม? การเปลี่ยนแปลงที่คุณกำลังทำสร้างรูปแบบชีวิตที่คุณภาคภูมิใจใช่ไหม? ยิ่งคุณสามารถฝึกฝนลักษณะบุคลิกภาพใหม่ได้มากเท่าไหร่ มันจะยิ่งกลายเป็นเรื่องธรรมดามากขึ้นเท่านั้น การฝึกฝนลักษณะบุคลิกภาพใหม่ของคุณในหลากหลายทิศทาง ที่ช่วงเวลาที่แตกต่างกันทั้งกลางวัน และกลางคืนเป็นสิ่งจำเป็นเพื่อให้คุณรู้สึกเป็นธรรมชาติกับลักษณะใหม่  ตื่นตัวสำหรับโอกาสในการแสดงออกในวิถีทางใหม่ มากกว่าที่จะเป็นวิถีทางเก่าของคุณ ยกตัวอย่างเช่น หากคุณกำลังฝึกฝนในการปล่อยทุกอย่างให้เป็นไปตามธรรมชาติมากกว่าที่จะคอยระมัดระวังรอบคอบ ชวนเพื่อนใหม่ไปเล่นโรลเลอร์สเก็ต ทำในสิ่งที่คุณไม่คาดคิดว่าจะทำ หากในตอนแรกมันรู้สึกไม่เป็นธรรมชาติในการแสดงออกในวิถีทางใหม่ๆ อย่าตกใจ ภาษิตโบราณกล่าวไว้ว่า “แสร้งทำจนทำได้จริง!” การปฏิญาณตนเป็นข้อความเชิงบวกที่กล่าวถึงสิ่งที่คุณเชื่อ หรือสิ่งที่คุณต้องการที่จะเชื่อ หากคุณต้องการเปลี่ยนแปลงสิ่งที่คุณเป็น คุณอาจต้องเปลี่ยนแปลงความเชื่อ และข้อจำกัดของคุณ ความเชื่อเชิงลบเหล่านี้เป็น “ความเชื่อที่จำกัด” ซึ่งความเชื่อที่จำกัดสามารถถูกแทนที่ด้วยความเชื่อเชิงบวก หรือการปฏิญาณตน  ยกตัวอย่างเช่น หากคุณเชื่อว่าคุณเป็นคนที่ถูกครอบงำได้โดยง่าย ให้คุณเปลี่ยนความเชื่อ ให้กลายเป็นว่าคุณมีความแข็งแกร่งมากๆ แทน เขียนการปฏิญาณตนของตัวเองบนบัตรรายการ และติดไว้ในที่ที่คุณสามารถเห็นได้บ่อยครั้งในแต่ละวัน เมื่อไหร่ก็ตามที่คุณเห็นมัน ให้คุณอ่านออกมาดังๆ ในไม่ช้า มันจะเริ่มกลายเป็นส่วนหนึ่งของความเชื่อที่คุณตระหนักได้เอง การฝึกสอน หรือการให้คำแนะนำการเปลี่ยนแปลงบุคลิกภาพสามารถช่วยให้คุณระบุว่าลักษณะใดที่คุณต้องการเปลี่ยนแปลง และคุณจะบรรลุการเปลี่ยนแปลงดังกล่าวได้อย่างไร คุณสามารถอธิบายคุณค่า และวิสัยทัศน์ของตัวตนในอุดมคติของคุณ และที่ปรึกษาสามารถสอนเทคนิคให้แก่คุณ เช่น ความคิด และพฤติกรรมบำบัด การยอมรับ และการสร้างพันธะสัญญาบำบัด หรือโซลูชั่นโฟกัสบำบัด เพื่อช่วยให้คุณบรรลุเป้าหมายของคุณ การตัดผม การอัพเดตสไตล์การแต่งหน้า การลองเปลี่ยนสไตล์เสื้อผ้าใหม่เป็นวิธีในการปฏิวัติตัวเองใหม่ทั้งหมด หากคุณกำลังทำการเปลี่ยนแปลงในชีวิต ลองเปลี่ยนแปลงรูปลักษณ์ของคุณเพื่อให้เข้ากับคุณคนใหม่   พวกเราส่วนใหญ่ต้องการรูปลักษณ์ใหม่ในทุกๆ 5 ปี เสื้อผ้าที่คุณสวมใส่ในมัธยมปลายอาจดูเชยที่จะใส่ตอนอยู่มหาวิทยาลัย หากคุณเป็นผู้เชี่ยวชาญวัยหนุ่มสาว มันถึงเวลาที่คุณจะแทนที่เสื้อผ้าเก่าๆ สมัยมหาวิทยาลัยด้วยชุดทำงานที่ดูเป็นมืออาชีพมากขึ้น ดูภาพถ่ายของคนที่ใช้ชีวิตในแบบที่คุณอยากจะเป็น เพื่อมองหาไอเดียของการเปลี่ยนแปลงที่คุณสามารถนำมาปรับใช้กับรูปลักษณ์ของตัวคุณเอง ถึงแม้ว่าทรงผม การแต่งหน้า และเสื้อผ้าอาจดูเป็นแนวทางที่ดูผิวเผินในการเปลี่ยนแปลงตัวตนของคุณ แต่สิ่งเหล่านี้สะท้อนความคิดของตัวคุณเอง สิ่งที่คุณเป็นส่งผลถึงแนวทางที่คุณถูกปฏิบัติโดยโลก และแนวทางที่คุณคิดเกี่ยวกับตัวเอง คนจำนวนมากพบว่าติดกับความเคยชินในการสวมใส่เสื้อผ้าสีเดิมๆ ซ้ำแล้วซ้ำเล่า หากคุณใส่เสื้อผ้าชุดดำมาตลอดตั้งแต่ยังเป็นวัยรุ่น มันถึงเวลาที่คุณจะเพิ่มเติมสีสันให้กับตัวเอง การเพิ่มเสื้อผ้าสีใหม่ในคอลเลคชั่นเสื้อผ้าของคุณจะสร้างรูปลักษณ์ใหม่ให้กับคุณได้เป็นอย่างดี  กำจัดเสื้อผ้าที่คุณไม่ต้องการที่จะใส่อีกต่อไป เปิดดูตู้เสื้อผ้า และบริจาคเสื้อผ้าเก่าให้การกุศลจะทำให้คุณมีพื้นที่เพิ่มมากขึ้นสำหรับเสื้อผ้าชุดใหม่ อย่าลืมเกี่ยวกับเครื่องประดับ การเพิ่มเข็มขัด ผ้าพันคอ และเครื่องเพชรพลอยใหม่กับเสื้อผ้าชุดเก่าจะเป็นการอัพเดต และสามารถทำให้เสื้อผ้าดังกล่าวดูใหม่สำหรับคุณ ไม่มีสิ่งใดจะบ่งบอกเกี่ยวกับการเปลี่ยนแปลงใหม่ของคุณได้ดีเท่ากับการเปลี่ยนทรงผม ไม่ว่าจะเป็นการเป่าผม ตัดผม ต่อผม หรือโกนหัว การเปลี่ยนแปลงทรงผมที่แตกต่างจากทรงเดิมๆ ที่คุณไว้จะส่งผลต่อรูปลักษณ์ของคุณอย่างชัดเจน  ทรงผมที่ใช่สามารถทำให้คุณดูผอมลง อ่อนเยาว์ขึ้น และดูมีสุขภาพดีขึ้น ลองทรงผมใหม่ที่คุณไม่เคยตัดมาก่อน และค้นหาว่ามันส่งผลต่อตัวตนของคุณอย่างไร หากคุณกำลังเปลี่ยนแปลงตัวตนของคุณ คุณจะต้องการปรับเปลี่ยนสไตล์เสื้อผ้าใหม่ หากคุณมีความคิดที่ชัดเจนเกี่ยวกับรูปแบบที่คุณต้องการจะเป็น แน่ใจว่าทุกสิ่งทุกอย่างในตู้เสื้อผ้าของคุณสนับสนุนรูปลักษณ์พื้นฐานนี้   มีเสื้อผ้าอย่างน้อย 10 ชิ้นที่เข้ากับสไตล์การแต่งตัวใหม่ของคุณ และแน่ใจว่าพวกมันเข้ากัน เสื้อผ้า 10 ชิ้นดังกล่าวนี้จะแตกต่างกันไปสำหรับทุกคน สไตล์การแต่งตัวที่จำเป็นของนายธนาคารจะดูแตกต่างจากสไตล์การแต่งตัวของศิลปิน ดังนั้นจงเลือกเสื้อผ้าที่ใช่สำหรับรูปลักษณ์ใหม่ของคุณ การมีรอยสักหรือเจาะหูไม่ได้เป็นการแสดงว่าคุณเป็นคนหัวรั้น แต่นี่อาจเป็นวิธีที่ดีสำหรับคุณในการตั้งมั่นว่าคุณกำลังเปลี่ยนแปลงสิ่งที่คุณเป็น ซึ่งรอยสักอาจเป็นเครื่องหมายแห่งการเปลี่ยนแปลงสำหรับคุณ หลายคนชอบใช้สัญลักษณ์ เช่น ผีเสื้อ นางเงือก หรือสัญลักษณ์นามธรรมอื่นๆ เพื่อระลึกถึงการเปลี่ยนแปลงของพวกเขา   แน่ใจว่าคุณใช้บริการที่ร้านสัก และเจาะหูที่สะอาด และเป็นมืออาชีพ จำไว้ว่ารอยสักต้องอยู่กับคุณไปตลอด ก่อนที่คุณจะตัดสินใจ จงแน่ใจว่ามันเป็นสิ่งที่คุณต้องการจะเก็บไว้กับคุณไปตลอดชีวิต
ตัดสินใจในสิ่งที่คุณต้องการเปลี่ยนแปลง. ลำดับสิ่งที่คุณต้องการเปลี่ยนแปลง. ใช้สิ่งเตือนความจำในการกระตุ้นนิสัยใหม่ของคุณ. ทำนิสัยใหม่ของคุณซ้ำๆ ให้บ่อยครั้งเท่าที่เป็นไปได้. คิดถึงการเปลี่ยนแปลงนิสัยของคุณแบบวันต่อวัน. ใจเย็นๆ. ทำให้ง่ายเข้าไว้. ทำพันธะสัญญากับบุคคลอื่น. มีผลลัพธ์ และรางวัล. อดทน. เชื่อว่ามันเป็นไปได้ที่จะเปลี่ยนแปลง. เลือกแง่มุมของบุคลิกภาพของคุณที่ต้องการเปลี่ยนแปลง. พิจารณาแง่มุมเชิงบวก และสิ่งที่ไม่เข้าใจของลักษณะใหม่. สังเกตความรู้สึกของคุณเกี่ยวกับการเปลี่ยนแปลง. จินตนาการตัวเองในบุคลิกภาพใหม่. ระบุแบบอย่างใหม่. ฝึกฝนลักษณะบุคลิกภาพใหม่ของคุณ. ลองใช้การปฏิญาณตน. ค้นหาการฝึกสอน. แต่งองค์ทรงเครื่องใหม่. เพิ่มเติมสีสัน. ทำทรงผมให้ดูแตกต่างอย่างสิ้นเชิง. ทำรูปลักษณ์ของคุณให้ดูเรียบง่าย. พิจารณาการสักหรือเจาะหู.
https://www.wikihow.com/Change-Who-You-Are https://www.wikihow.com/Change-Who-You-Are https://www.wikihow.com/Change-Who-You-Are
Changing Your Habits Changing Your Personality Making a Change in Your Looks